Miskolc 200- Drámapályázati felhívás
2021-02-25 - 2021-12-31
A Miskolci Nemzeti Színház a bicentenárium alkalmából drámapályázatot hirdet, melynek első díjjal kitüntetett darabját 2023. augusztus 24-én kívánja bemutatni.
A színház vezetése műfaji és tematikus megkötés nélkül, belföldről és a határon túlról várja mindazokat az eredeti, magyar nyelvű, prózai vagy zenés színpadi műveket, amelyek még nem jelentek meg nyomtatásban vagy valamely digitális platformon, amelyet nem mutattak be színpadon, nem nyert díjat korábbi drámapályázatokon és előadási vagy közlési jogával más intézmény nem rendelkezik.
A zsűri – amelyet a Miskolci Nemzeti Színház művészeti tanácsának tagjai (Béres Attila, Keszég László, Rusznyák Gábor, Szabó Máté, Szőcs Artur rendezők) és a színház dramaturgja (Lőrinczy Attila) alkotnak – egy 10.000 eurós fődíjat ítél oda.
A pályázatok beadási határideje: 2021. december 31.
A pályázat benyújtásának módja: elektronikusan a titkarsag@mnsz.hu e-mail címen.
Eredményhirdetés: 2022. március 1.
További részletek ITT találhatóak.

Pályázat egyszeri beiratkozási ösztöndíjra
2021-03-25 - 2021-09-01
PÁLYÁZATI FELHÍVÁS a 2021/2022-es tanévben a külhoni magyar tanítási nyelvű általános/alapiskolák első évfolyamába beiratkozó diákok számára

1. A pályázat tárgya és célja
A Rákóczi Szövetség első ízben 2004 novemberében hirdette meg Magyar Iskolaválasztási Programját a Felvidéken azzal a céllal, hogy ráirányítsa a figyelmet a magyar iskolaválasztás fontosságára.
A Program 2010 óta fokozatosan bővül: ma már Felvidék magyarlakta vidékei mellett érinti Kárpátalja, Vajdaság és Horvátország magyarlakta területeit, a partiumi és erdélyi Arad, Beszterce-Naszód, Bihar, Fehér, Hunyad, Krassó-Szörény, Kolozs, Máramaros, Szatmár, Szeben, Temes megyéket, valamint Dés, Szászrégen, Torda városokat és régiójukat, továbbá Csángóföldet.
A 2004-ben elindított kezdeményezés ahhoz a Magyarország Alaptörvényében rögzített követelményhez kapcsolódik, mely szerint az anyaország felelősséget visel a határon túli magyarok sorsa iránt, és támogatni kívánja hosszú távú megmaradásukat a szülőföldjükön.
2. A támogatás formája
A Rákóczi Szövetség a Magyar Iskolaválasztási Programja keretében 10 000.- Ft egyszeri ösztöndíjat adományoz mindazon határon túli családoknak (pályázók köre: a mellékletben megjelölt településeken működő iskolák szerint), akik gyermekeiket a magyar iskola első, Romániában nulladik (előkészítő) osztályába íratják. A Szövetség a támogatás lehetőségét felhívás keretében teszi közzé minden évben az iskolai beiratkozásokat megelőzően, határon túli partnerszervezetei, illetve a határon túli magyar óvodák és iskolák közreműködésével. Az ösztöndíjra igényt tartó családok ezirányú kérelmüket egy erre a célra készített ösztöndíj igénylőlap kitöltésével és pályázatuk online beküldésével tehetik meg az iskolai beiratkozás alkalmával.
3. A támogatásra jogosultak köre
Minden olyan határon túli magyar szülő, aki gyermekét a mellékletben szereplő települések bármelyikén magyar tanítási nyelvű általános iskola első évfolyamába íratja (a 0. évfolyamba járókat [kivéve Romániában] és az évismétlőket nem érinti), jogosult a Rákóczi Szövetséghez benyújtott pályázat alapján a magyar összefogást jelképező ösztöndíjra.
4. Pályázási határidő
A támogatás ösztönző szerepét kiemelve a pályázatok a teljes beiratkozási időszak alatt, (a szeptemberi iskolakezdésig) benyújthatók a Rákóczi Szövetség részére.
5. A pályázatok beadásának módja
Az igénylőlapokat (a pályázati felhívás mellékletét képezi) az iskolákban, a beiratkozáskor töltheik ki az igénylő szülők, valamint ez alapján a pályázati összeg kifizetéséhez szükséges adatok megadásával, a Rákóczi Szövetség online adatbázisába az iskolák saját felhasználói fiókján keresztül nyújtják be a pályázatot.
Az igénylőlap letöltése word vagy pdf formátumban.
6. A támogatások átadása
A Rákóczi Szövetség képviselői a 10 000.- Ft összegű ösztöndíjat minden arra jogosult iskolakezdő szülei részére helyi iskolai ünnepségek keretében támogatási szerződés megkötésével személyesen adják át 2021 őszén. Az ünnepségek előkészítésében és lebonyolításában segítséget nyújtanak a Rákóczi Szövetség partnerszervezetei, valamint az iskolák képviselői.
7. Egyéb
A Rákóczi Szövetség az iskolaválasztás szempontjából veszélyeztetettnek tekinthető települések, térségek esetében az általános pályázati feltételektől eltérően speciális pályázati feltételeket alkalmazhat.

A Rákóczi Szövetség Magyar Iskolaválasztási Programjának felhívása
2021-04-21 - 2021-09-01
A Rákóczi Szövetség idén is meghirdeti a 2021/2022-es tanévben a külhoni magyar tanítási nyelvű általános/alapiskolák első évfolyamába beiratkozó diákok számára a Magyar Iskolaválasztási Programját.

A pályázat tárgya és célja

A Rákóczi Szövetség első ízben 2004 novemberében hirdette meg Magyar Iskolaválasztási Programját a Felvidéken azzal a céllal, hogy ráirányítsa a figyelmet a magyar iskolaválasztás fontosságára. A Program 2010 óta fokozatosan bővül: ma már Felvidék magyarlakta vidékei mellett érinti Kárpátalja, Vajdaság és Horvátország magyarlakta területeit, a partiumi és erdélyi Arad, Beszterce-Naszód, Bihar, Fehér, Hunyad, Krassó-Szörény, Kolozs, Máramaros, Szatmár, Szeben, Temes megyéket, valamint Dés, Szászrégen, Torda városokat és régiójukat, továbbá Csángóföldet.
A 2004-ben elindított kezdeményezés ahhoz a Magyarország Alaptörvényében rögzített követelményhez kapcsolódik, mely szerint az anyaország felelősséget visel a határon túli magyarok sorsa iránt, és támogatni kívánja hosszú távú megmaradásukat a szülőföldjükön.

A támogatás formája

A Rákóczi Szövetség a Magyar Iskolaválasztási Programja keretében 10 000.- Ft egyszeri ösztöndíjat adományoz mindazon határon túli családoknak (pályázók köre: a mellékletben megjelölt településeken működő iskolák szerint), akik gyermekeiket a magyar iskola első, Romániában nulladik (előkészítő) osztályába íratják. A Szövetség a támogatás lehetőségét felhívás keretében teszi közzé minden évben az iskolai beiratkozásokat megelőzően, határon túli partnerszervezetei, illetve a határon túli magyar óvodák és iskolák közreműködésével. Az ösztöndíjra igényt tartó családok ezirányú kérelmüket egy erre a célra készített ösztöndíj igénylőlap kitöltésével és pályázatuk online beküldésével tehetik meg az iskolai beiratkozás alkalmával.

A támogatásra jogosultak köre

Minden olyan határon túli magyar szülő, aki gyermekét a mellékletben szereplő települések bármelyikén magyar tanítási nyelvű általános iskola első évfolyamába íratja (a 0. évfolyamba járókat [kivéve Romániában] és az évismétlőket nem érinti), jogosult a Rákóczi Szövetséghez benyújtott pályázat alapján a magyar összefogást jelképező ösztöndíjra.

Pályázási határidő

A támogatás ösztönző szerepét kiemelve a pályázatok a teljes beiratkozási időszak alatt, (a szeptemberi iskolakezdésig) benyújthatók a Rákóczi Szövetség részére.

A pályázatok beadásának módja

Az igénylőlapokat (a pályázati felhívás mellékletét képezi) az iskolákban, a beiratkozáskor töltheik ki az igénylő szülők, valamint ez alapján a pályázati összeg kifizetéséhez szükséges adatok megadásával, a Rákóczi Szövetség online adatbázisába az iskolák saját felhasználói fiókján keresztül nyújtják be a pályázatot.
Az igénylőlap letöltése word vagy pdf formátumban.

A támogatások átadása

A Rákóczi Szövetség képviselői a 10 000.- Ft összegű ösztöndíjat minden arra jogosult iskolakezdő szülei részére helyi iskolai ünnepségek keretében támogatási szerződés megkötésével személyesen adják át 2021 őszén. Az ünnepségek előkészítésében és lebonyolításában segítséget nyújtanak a Rákóczi Szövetség partnerszervezetei, valamint az iskolák képviselői.

Egyéb

A Rákóczi Szövetség az iskolaválasztás szempontjából veszélyeztetettnek tekinthető települések, térségek esetében az általános pályázati feltételektől eltérően speciális pályázati feltételeket alkalmazhat.
További részletek ITT olvashatóak.

Szlovákiai Civil Becsületrend 2021
2021-05-17 - 2021-08-31
A Szlovák Belügyminisztérium 2014. október 10-én bejegyezte a Szlovákiai Civil Becsületrend Polgári Társulást, s e kitüntetés átadására évente egy alkalommal kerül sor Komáromban, hogy ily módon ismerje el a nemes emberi alapértékeket felmutató cselekedeteket.
Felhívásunk a 2021-es Szlovákiai Civil Becsületrend kitüntetésére keresi a legérdemesebb embert. Javasolni olyan személyt lehet, aki konkrét tetteivel következetesen más emberek, egy közösség, egy régió lakossága számára tevékenységet végez, amelyet sem intézmény, sem magánszemély semmilyen módon nem honorál.
Ugyancsak értékelési szempont még, ha egy közösség számára fontos kulturális érték megmentésén dolgozik vagy állampolgári jogaikat védelmezi, nagyon fontos az igazi civil igényesség, odafigyelés, következetesség.
Továbbá, ha az európai értékrend (zsidó-keresztény erkölcsök) védelmében fejtett ki munkát, esetleg a vegyesen lakott vidékeken az együttélést segítő és a jelenlegi gondokat megoldani igyekvő tevékenységet jutalmaznánk Becsületrendünkkel.
Javaslataikat – részletes indoklással a saját és az általatok kitüntetésre javasolt személy elérhetőségének a feltüntetésével – az alábbi villámpostacímre juttathatjátok el 2021. augusztus 31-ig szcivilb2015@gmail.com címre.

Pályázat Pilinszky János születésének 100. évfordulójára
2021-06-10 08:00 - 2021-08-31 16:00 (Europe/Bratislava)
Pilinszky-szöveg megzenésítésére írt ki pályázatot az MRME. A Magyar Rádió Művészeti Együttesei Nonprofit Kft. (MRME) pályázatot írt ki zenemű komponálására Pilinszky János születésének 100. évfordulója alkalmából. A 20. század egyik legjelentősebb magyar költőjének tiszteletére verses meséjének szövege nyomán születhetnek meg az új komolyzenei művek.
Az MRME pályázatot hirdetett Pilinszky János születésének centenáriuma alkalmából, amellyel a zeneszerzők a költő egyik művének megzenésítésére kaptak lehetőséget. „Az MRME feladata, hogy a kortárs zenét támogassa, új magyar zeneművek keletkezését inspirálja. A Pilinszky-évhez kapcsolódva, A Nap születése című verses meséjére várjuk az országon belüli és külhoni zeneszerzők munkáit” – mondta Devich Márton, az MRME ügyvezetője.
A pályaműveket a klasszikus zeneművészet emblematikus alakjaiból álló zsűri bírálja el: Vásáry Tamás, Kovács János, Bánkövi Gyula, Hollós Máté, valamint Tóth Péter. A győztes zeneművet az MRME 2021/22 évadban műsorra tűzi és a Bartók Rádió a későbbiekben stúdiófelvételt készít belőle. Az ősbemutató hangversenyre ősszel kerül sor.
A pályaművek teljesen kidolgozott partitúráit 6 nyomtatott példányban kell eljuttatni az alábbi címre:
Magyar Rádió Művészeti Együttesei Nonprofit Kft.
1088 Bp., Bródy Sándor u. 5-7.
A partitúrákat névtelenül kell benyújtani, azonban elvárás egy tetszőleges jelige feltüntetése a borítón és az oldalakon. Ugyanezen jeligével ellátott, zárt borítékban, egy csomagban a partitúrákkal kell leadni a pályázó adatait, elérhetőségeit. A versenyt követően minden lezárt, jeligével ellátott boríték, amelyhez kapcsolódó pályamű nem részesül díjazásban, megsemmisítésre kerül. A hiányos vagy a kiírás feltételeinek nem megfelelő pályázatokat érvénytelennek kell tekinteni.
A pályázat benyújtásának határideje augusztus 31-e, 16.00 óra.
Bővebb információ és a pályázati kiírás az MRME hivatalos oldalán érhető el.

Aranybulla-díj: irodalmi pályázat
2021-06-15 - 2022-01-22
Az Aranybulla kikiáltásának 800. évfordulójára a Vörösmarty Társaság irodalmi pályázatot hirdet. A magyarság történelmének egyik legjelentősebb eseményéhez, annak emlékezetéhez kapcsolódó alkotásokat várnak a szervezők. Pályázni lehet vers, széppróza, esszé, tanulmány, illetve színpadi mű kategóriában.

A szervezők a magyarság történelmének egyik legjelentősebb eseményéhez, annak emlékezetéhez kapcsolódó alkotásokat várják jövő év januárjáig. Pályázni lehet vers, széppróza, esszé, tanulmány, illetve színpadi mű kategóriában. Az Aranybulla-díj átadására és a kategóriákban kiemelt alkotások elismerésére a jubileumi évben, a Székesfehérvári Királyi Napok keretében kerül majd sor.
A pályázatok beküldési határideje: 2022. január 22., A magyar kultúra napja.
Az elkészült alkotásokat a hagyományos postai úton a Vörösmarty Társaság címére várják (8000 Székesfehérvár, Kossuth Lajos utca 14.), vagy elektronikus úton a vorosmarty.tarsasag@gmail.com e-mail címre.

Karikatúra pályázat 2021
2021-06-19 - 2021-08-25
A Lakiteleki Népfőiskola 2021-benKarikatúra pályázatot hirdet, amelynek célja, hogy új teret és lehetőséget biztosítson a Kárpát-medencében élő 14 és 35 év közötti fiatal művészeknek, rajzolóknak a nagyközönség előtti megjelenésre, szakmai találkozóra, kiállításra.
A Karikatúra pályázat három témája:

„A szőlő és a bor”- mint a humor egyik forrása
„XXI. századi Randevú” – a kapcsolatok kezdete, az udvarlás, az első randevú a XXI. században
„Bejelentkezés” – az online oktatás, mint a képtelen helyzetek tárháza

Pályázati feltételek:

egy rajzoló kategóriánként egy (vegyes technikával készített) pályamunkát küldhet el,
az alkotások mérete: A3-as vagy A4-es szabvány méret,
a pályázat kiírásának mellékleteként megjelenő „Jelentkezési lap” kitöltése,
a jelentkezési lap és a pályaművek határidőben történő beérkezése.

A pályázatdíjai kategóriánként:

díj: 150.000
díj: 100.000
díj: 50.000

A főbb díjakon kívül a felkért zsűrinek lehetősége lesz mindhárom kategóriában 10 db 25.000 Ft-os különdíjat adományozni.
A beküldött pályamunkákatszakmai zsűri bírálja el.
A díjátadó rendezvényt a Hungarikum Liget Borkatedrálisának ünnepélyes megnyitójához időzítettük!
A díjátadó rendezvény és a hozzá kapcsolódó kiállítás időpontja: 2021. október 2.
A kitöltött jelentkezési lapot és a pályaműveket 2021. augusztus 25-ig postán, a Népfőiskola Alapítvány címére (6065 Lakitelek, Felsőalpár 3.) kérjük megküldeni.
A borítékra minden esetben kérjük feltüntetni, hogy „Karikatúra pályázat 2021”.
A beküldött pályamunkák rajzolói hozzájárulnak ahhoz, hogy pályamunkájuk 2022. március 30-ig kiállításon, vagy a Népfőiskola saját kiadványában díjmentesen bemutatásra kerülhet. A beküldött pályamunkák a Népfőiskola archívumába kerülnek.
A jelentkezési lap a Népfőiskola Alapítvány honlapjáról letölthető:http://www.nepfolakitelek.hu/
További információk: studio@nepfolakitelek.hu

Dráma 21 – drámapályázat
2021-06-19 - 2021-09-30
A Dialóg nonprofit szervezet2021-ben újra drámapályázatot hirdet szlovákiai magyar szerzők részére ezúttal két kategóriában. A kategóriákat a mű célcsoportja szerint határoztuk meg, tehát a felnőtt közönség számára készülő színművek mellett szeretnénk, ha agyermek és ifjúsági színművek is teret kaphatnának. A drámák témája és műfaja kötetlen.
Pályázni nyomtatásban és interneten még meg nem jelent, színpadon még be ne mutatott művel, illetve olyan drámai szöveggel lehet, mely nem nyert díjat korábbi drámapályázatokon, s a szerző rendelkezik a dráma felhasználás jogával.
Beadási határidő: 2021. szeptember 30.
Eredményhirdetés: 2021. december.
A szakmai zsűri mindkét kategóriában a legjobb 3 pályaművet jutalmazza, fenntartva magának azt a jogot, hogy a díjakat színvonal hiányában visszatartja, vagy az előző pályázathoz hasonlóan megosztott díjakat ad ki.

díj: 1500 euró
díj: 1000 euró
díj: 700 euró

A drámapályázat jeligés.A pályaműveket két nyomtatott példányban, zárt borítékban mellékelve a szerző személyi adatait és elérhetőségeit, az alábbi címre kérjük eljuttatni: Komáromi Jókai Színház, Petőfi utca 1. Komárno, 945 01, a borítékon kérjük, tüntessék fel: Dráma 21.
További információk a dialog.office1@gmail.com e-mail címen. A drámapályázat koprodukciós partnere a Komáromi Jókai Színház, a kassai Thália Színház, valamint a komáromi Egresssy Béni Városi Művelődési Központ. A „Dráma 21” támogatója a Kisebbségi Kulturális Alap.

Példakép-díj
2021-06-22 - 2021-08-15
Tudjuk, hogy nehéz időket élünk, de ebben a helyzetben még fontosabb a nők szerepe, az édesanyáké, a gondozóké. Ebben a járvány sújtotta nehéz időszakban is úgy érezzük, szükség van a példaképekre, így a Femine Fortis – Erős Nők polgári társulás ismét női példaképeket keres.
Ha Ön is ismer olyan nőt, lányt, asszonyt, aki a példaképünk lehet, olyan sikeres embert, aki bebizonyította, nőként is lehet nagyot alkotni, szeretné, ha mindenki megismerné a történetét, a sikereit és az oda vezető utat, akkor jelölje Példaképnek.
A Femine Fortis – Erős Nők polgári társulás 2021-ben is keresi a felvidéki magyar női példaképeket. Öt évvel ezelőtt Cséfalvay Ágnes és Bodnár Éva, egy évvel később Tóth Erika és Szobi Kerekes Eszter munkásságát ismertük el, 2018-ban Szvorák Zsuzsanna és Rácz Jolán, 2019-ben Szabóné Kozár Éva, Molnár Zsuzsa posztumusz és Bauer Edit a szervezet alapító elnöke kapták meg az elismerést, a tavalyi évben Klemen Teréziát díjaztuk, Tóth Klára pedig posztumusz kapta meg az elismerést.
Várjuk a jelöléseket a feminefortis@gmail.com címre. Kérjük, adja meg a jelölt elérhetőségeit (telefon, e-mail), és egy életrajzot, illetve egy ajánlást várunk, amelyben kifejtik, miért javasolják az adott személyt a kitüntetésre.
Lehet az egy édesanya, egy vállalkozó, közéleti ember, regionális politikus, művész, író, pedagógus, kultúraszervező, egészségügyben dolgozó. A lényeg, hogy értékeket jelenítsen meg, hogy a környezete és a felvidéki magyarság felnézhessen rá, hogy valódi példaként szolgálhasson nemzetünk számára.
Bárkit lehet jelölni, aki méltó példaképünkké válhat. A javaslatokat 2021 augusztus 15-ig várjuk. A kuratórium ez után dönt. A kuratórium tagjai: Gergely Papp Adrianna, Hervay Rozália, Kiss Beáta, Németh Gabriella, Neszméri Tünde, Zupko Mária és Bauer Edit.
Az elismerést ünnepélyes keretek között adjuk át ősszel (természetesen, ha ezt a hatósági intézkedések lehetővé teszik). Kérjük a jelölőket, hogy saját elérhetőségüket is adják meg.

István király nyomában
2021-06-23 - 2021-08-20
Közös kalandra hívja az általános iskolás alsó tagozatos gyermekeket idén nyáron az Ars Sacra Alapítvány 2021. július 1-től augusztus 20-ig 8 héten át tartó kihívás kvízekkel és kreatív feladatokkal.
A fiatalok közben megismerkedhetnek Szent István király mozgalmas fordulatos életével. A feladatokat az Ars Sacra fesztivál facebook-oldalán teszik közzé, minden hét csütörtökén.
Főnyeremény: Szent István Rex Hungarorum bábdarab bemutatása abban az iskolában, amelynek diákjai a játék során a legtöbb összpontszámot gyűjtik. A szervezők minden résztvevőt egyénileg is díjaznak, valamint az egyéni fődíj Kuruczné Lovas Júlia által készített egyedi báb.

Minden forrásom belőled fakad - rajzpályázat
2021-06-23 - 2021-08-22
Az Ars Sacra Alapítványnál különösen fontosnak tartják, hogy a jövő generációját is megismertessék a hagyományos európai kultúrával és értékekkel. 2021 Szent József és a családok éve is, így az idei fesztiválon hangsúlyos szerepet kapnak a családi programok.
„Minden forrásom belőled fakad” Zsolt 87,7 címmel gyermek rajzpályázatra küldhetik be alkotásaikat.
Az alkotásokat digitális formában, jó minőségben várják az ars-sacra@ars-sacra.hu címen. A képek technikája szabadon választott, a név, kor, iskola és a kép címének a feltüntetése kötelező. A művek témája a NEK mottójához kapcsolódóan: A víz, mint éltető forrás; Az Eucharisztia, ami erőt ad az embernek; Kenyér és bor.
Beküldési határidő augusztus 22-e.
AzArs Sacra alapítvány You Tube csatornája ITT található. Az Ars Sacra alapítvány Blogja ITT tekinthető meg.

Az Előretolt Helyőrség Íróakadémia új pályázata fiatal íróknak
2021-06-28 08:00 - 2021-08-15 00:00
Új pályázatot hirdetett meg az Előretolt Helyőrség Íróakadémia és az Íróakadémiát működtető intézmény, a Kárpát-medencei Tehetséggondozó Nonprofit Kft. (KMTG).
Az Előretolt Helyőrség Íróakadémia 2021-ben pályakezdő szépírói kategóriában tett közzé pályázati felhívást.
A 2021-es projektévben 10 (tíz) alkotó részesülhet jelentős szakmai és anyagi támogatásban. A KMTG a pályázat nyerteseinek egyedülálló tanulási és továbbképzési lehetőségeket kínál, jeles írók irányításával műhelymunkákon vehetnek részt, korszerű önmenedzselési módszereket sajátíthatnak el.
Olyan 18 és 25 év közötti szépreményű tehetségek jelentkezését várják, akik még nem rendelkeznek önálló szépirodalmi kötettel, de már fel tudnak mutatni tehetségüket bizonyító írásműveket, és úgy érzik: alkotói pályájuk kibontakozását elősegítheti az Előretolt Helyőrség Íróakadémia oktatóinak iránymutatása, szakmai tapasztalata, egy alkotói közösséghez való tartozás, a pályakezdés nehézségeinek áthidalásához nyújtott szakmai, szellemi és anyagi támogatás.
Az íróakadémiai képzés időtartama 3 év.
A pályázat nyerteseinek a KMTG 1 évre szóló, havi nettó 100 000 (százezer) Ft tanulmányi ösztöndíjat ítél oda. Amennyiben a hallgató teljesíti az Íróakadémia szakmai elvárásait, a KMTG a szerződést további 1 + 1 évre meghosszabbítja.
A KMTG elősegíti továbbá a szerzők arra érdemes műveinek megjelentetését, író–olvasó-találkozók, fellépési lehetőségek szervezéséről és médiajelenlétről gondoskodik, valamint szakmai érdekképviseletet nyújt.
A korábbi évek tapasztalatai alapján elmondható, hogy az Íróakadémia által biztosított képzés beváltotta a hozzá fűzött reményeket. Számos tehetséges és elhivatott pályakezdő élt a felkínált lehetőségekkel, és önálló kötettel lépett az irodalomkedvelő, műértő közönség elé. Az Előretolt Helyőrség Íróakadémia gondozásában, az Enumeráció nevű debütsorozatban már 20 kötet jelent meg, és az idén újabb 10 könyv lát napvilágot. Ifjú szerzőink eddig 3 Gérecz Attila-díjat, a Magyar Írószövetség 5 debütdíját, a Magyar PEN Club 3 Khelidón-díját és a Magyar Művészeti Akadémia nívódíját is elnyerték, számos egyéb díj és ösztöndíj mellett.
A pályázatok benyújtásának határideje 2021. augusztus 15., vasárnap, éjfél.
A pályázatokról további információkat szerezhetnek a KMTG honlapjáról ITT.

7. Szlovákiai Magyar Könnyűzenei Szemle
2021-06-28 08:00 - 2021-08-20 20:00
A 7. Szlovákiai Magyar Könnyűzenei Szemle helyszíne ezúttal is a Vásárúti Kulturális Központ, a felvidéki elődöntő időpontja pedig 2021. szeptember 1., szerda.
A Szlovákiai Magyar Könnyűzenei Szemle a Kárpát-medencei Öröm a Zene tehetséggondozó program felvidéki állomása. A rendezvény szakmai partnere a tatabányai Peron Music Alapítvány, támogatója a Hangfoglaló Program. Bízunk benne, hogy a tavalyi virtuális lebonyolítás után idén egy igazi hús-vér élő döntőnek lehetünk részesei.
A Szlovákiai Magyar Könnyűzenei Szemle vállalja, hogy a tehetségkutatóján:

lehetőséget biztosít zenekarok vagy szólisták szakmai megmérettetésére
a rendezvénynek helyszínt biztosít együttműködő partnerrel
szakmai vonatkozásban együttműködik a Peron Music Alapítvánnyal
helyi médiát biztosít
minden zenekarnak vagy szólistának 15 perc műsoridőt biztosít maximum 3 dal előadásának lehetőségével
a produkciók után a zsűri röviden, szakmailag értékeli az adott fellépőt

A számos értékes nyereményen túl a legjobb csapatot/szólistát a zsűri delegálja a 2021. évi Öröm a Zene Tehetségkutató döntőjébe.
A jelentkező zenekarok és szólisták közül a rátermettségük alapján előzsűrizéssel választják ki azokat, amelyek a szemlére meghívást kapnak.
A szakmai elbírálás kritériumai szólisták és zenekarok esetében: a szerzemények kiforrottsága, hangszerelés, egyediség, a dalszöveg minősége, összhang a mondandó és a zene között, a produkció átélése (feeling), hangszeres tudás, színpadi megjelenés és koreográfia, összhatás. A magyar nyelvű dalszöveg előny. A döntő produkcióit hazai és magyarországi tagokból álló szakmai zsűri értékeli.
A 7. Szlovákiai Magyar Könnyűzenei Szemlére nevezhetnek szlovákiai lakhelyű, magukat szlovákiai magyarnak valló szólisták, ill. zömmel szlovákiai magyar tagokból álló, szlovákiai bázissal rendelkező csoportok, zenekarok, együttesek. Műfaji megkötés nincs, a lényeg, hogy élő muzsikáról legyen szó.
A jelentkezés feltétele legalább két, értékelhető minőségű, saját szerzeményeket tartalmazó felvétel, továbbá az elektronikus jelentkezési lap pontos kitöltése.
A döntőben előadott számoknak saját szerzeményeknek kell lenniük (szólistáknak megengedett egy átvett szám is), s minden zenekarnak 15 perc színpadi- és 10 perc szerelési idő áll a rendelkezésére. Kizárólag élő produkciókat várunk.
A hangzóanyagot (vagy a fájlmegosztó ill. az internetes audió vagy videó felvétel letöltési linkjét) az elektronikus jelentkezésbe kell feltölteni.
Jelentkezési határidő: 2021. augusztus 20., 20:00.
Jelentkezési díj nincs.
Elektronikus jelentkezés ITT.
A számos értékes nyereményen túl (stúdióidő, fellépési lehetőség, médiaszereplés, tárgyi díjak, stb.) a legjobbakat a szakmai zsűri delegálja

a 2021. évi Öröm a Zene Tehetségkutató idei magyarországi döntőjébe, ahol a fődíj 3 millió forint (1.000.000 Ft értékű hangszer és hangtechnikai eszközbeszerzés, valamint a Hangfoglaló Program által felajánlott támogatás, amelyet a győztes lemezanyag és videoklip készítésre fordíthat)
a tatabányai Peron Music Tehetségkutatóra

Az Öröm a Zene Tehetségkutató döntője ezúttal is 2021 októberének első felében kerül megrendezésre.Részletes infók hamarosan.
A változás jogát fenntartjuk. További részletek: hamarosan!
Érdeklődni az info@zene.sk mailcímen vagy a 0905826799-es telefonszámon lehet.

Könyvtár, ami összeköt - ösztöndíj pályázat fiatal könyvtárosok részére
2021-07-01 - 2021-08-14
A Könyvtár, ami összeköt – Kárpát-medencei fiatal magyar könyvtárosok együttműködése ösztöndíj keretében 2021. szeptember 25. – október 24. között nyolc határon túli és két magyarországi szakember tölthet egyidejűleg egy hónapot az Országgyűlési Könyvtárban.
A program célja a Kárpát-medencei fiatal magyar könyvtárosok közös munkavégzésének, tapasztalatcseréjének, szakmai együttműködésének elősegítése, támogatása. A résztvevőknek az Országgyűlési Könyvtárban eltöltött egy hónap során lehetőségük nyílik a könyvtár állományának, szolgáltatásainak, működésének megismerésére; gyakorlati munkavégzésre, saját szakmai tevékenységük bemutatására; kapcsolatépítésre; közös szakmai együttműködési projektek kidolgozására illetve azokban való részvételre.
A programra az alábbi országokból lehet pályázni: Horvátország, Magyarország, Románia, Szerbia, Szlovákia, Szlovénia, Ukrajna.
A pályázat beküldési határideje: 2021. augusztus 14. (szombat)
A teljes pályázat ITT olvasható.

Családtörténeti pályázat
2021-07-13 - 2021-08-15
A Mathias Corvinus Collegium (MCC) a Rubicon Intézettel közös szervezésben pályázatot hirdet családtörténeti kutatómunka alapján megírt magyar nyelvű közlemények benyújtására a Kárpát-medence országaiban felsőfokú- vagy középiskolai oktatásban részt vevő jelentkezők számára.
A pályázat célja, hogy a hazai és a külhoni fiatalság körében népszerűsítse a családtörténet iránti érdeklődést, és erősítse a kulturális összetartozás érzését a történeti források kutatása, valamint a felmenőktől hallott anekdoták továbbadása segítségével. A forrásanyagok és a családi történetek feldolgozása, rendszerezése során a pályázók maguk is közelebb kerülhetnek egykor élt rokonaik világához. A személyes hangvételű, privát családtörténeti munkák új összefüggésekre és nézőpontokra világíthatnak rá, népszerűsíthetik az emberközeli történelemkutatást, és gazdagíthatják a Kárpát-medence magyarságának tudástárát.

A Családtörténeti pályázat fővédnöke Habsburg Eduard, Magyarország vatikáni nagykövete.

A kéziratokat legkésőbb 2021. szeptember 15. (szerda) 23:59‑ig lehet benyújtani .doc, .docx, vagy .pdf kiterjesztésben az alábbi linken található regisztrációs felületen:
https://mcc.hu/csaladtorteneti-palyazat
A három legkiemelkedőbbnek ítélt kéziratot beküldő pályázó mindkét jelentkezési kategóriában tárgyi nyereményekben részesül az alábbi besorolás szerint:

Első helyezés: 100 ezer forint (nettó) értékben
Második helyezés: 70 ezer forint (nettó) értékben
Harmadik helyezés: 50 ezer forint (nettó) értékben

Az öt legjobb helyezést elnyert pályamű számára opcionális megjelenési lehetőséget biztosítanak a Rubicon folyóirat online felületén.
A pályázattal kapcsolatos további részletes tájékoztatás az MCC honlapján olvasható.

Pályázati felhívás határon túli magyar színházak és táncegyüttesek részére, kiemelt művészeti célok megvalósítására
2021-07-20 - 2021-08-14
Az Emberi Erőforrások Minisztériuma nyílt pályázatot írt ki kiemelt művészeti célok megvalósításának támogatására határon túli magyar színházak és táncegyüttesek számára.
A pályázók köre:
A Kárpát-medence területén, határon túli székhellyel rendelkező és határon túli működési területű professzionális magyar színházak és határon túli professzionális vagy az adott régió kiemelkedő jelentőségű magyar táncegyüttesei. Lebonyolító közreműködése nem szükséges.
A pályázat altémái

Határon túli professzionális magyar színházak támogatása
Határon túli professzionális vagy az adott régió kiemelkedő jelentőségű magyar táncegyütteseinek támogatása

A pályázat benyújtásának határideje: 2021. augusztus 14.
A pályázati felhívás az alábbiakban elérhető.

Mesemondás Világrekord – 2021
2021-07-25 - 2021-09-11
A Hetedhét Hatvan Népmesefesztivál keretében jelentkezz önkéntes mesemondónak, és legyél Te is részese ennek a mesés vállalkozásnak!
Kedves Mesemondó Barátunk! Szeretettel köszöntünk a Meseszó Magyar Mesemondó és Szövegfolklór Egyesület nevében.
Egyesületünk egyik fő célja a szövegfolklór – ezen belül főként a népmesemondás – hagyományainak bemutatása, továbbvitele, éltetése, megőrzése és ápolása.
Fontosnak tartjuk, hogy a mesemondás régi, hagyományos helyszínei, alkalmai helyett új, a mai kornak megfelelő módot és alkalmakat teremtsünk. Szeretnénk megőrizni, magunkévá tenni és továbbadni az elődeinktől örökölt gondolkodásmódot, bölcsességet, a világot elbeszélő képességet, hiszen mindez nagyon fontos szerepet játszik identitásunkban, kultúránkban.
Egyesületünk a Csűrdöngölő Kulturális Egyesülettel közösen, és a Hagyományok Háza szakmai támogatásával 2021-ben ismét megrendezi a Hetedhét Hatvan Népmesefesztivált. (A fesztivál időpontja: szeptember 9–12.)
A fesztivál célja a Kárpát-medencéből származó népmesei szövegfolkór, valamint a hagyományos mesemondás népszerűsítése, közös kulturális gyökereink táplálása.
Nagy örömünkre évről, évre nő a Hetedhét Hatvan Népmesefesztiválra látogató mesemondók száma. Úgy érezzük elérkezett az ideje annak, hogy közösen, méltó emléket állítsunk nagy mesemondóinknak, és népmesei hagyatékuknak.
Ezért – 2021-ben, az Önkéntesség évében – felhívást intézünk mesemondókhoz, pedagógusokhoz, meseszerető gyermekekhez és felnőttekhez, hogy csatlakozzanak hozzánk és állítsunk fel közösen egy új világrekordot: a leghosszabb folyamatos népmesemondás rekordját.
Bízunk benne, hogy felhívásunkhoz számos mesemondó, mesemondással foglalkozó szervezet csatlakozik, és egy különleges, 168 órán át tartó eseménnyel járulunk hozzá az élőszavas mesemondás megismertetéséhez, népszerűsítéséhez.
Terveink szerint a programot – szeptember 11-én, szombaton – a hazai mesemondás legkiválóbb mesterei zárnák. Ennek keretében szeretnénk felkérni Téged is, hogy csatlakozz hozzánk és egy önkéntes mesemondással gazdagítsd programunkat!
Bízunk benne, hogy meghívásunkat elfogadod és részvételeddel, mesemondásoddal erősíted az emberek mesélési kedvét.
Kérjük, jelezd felénk részvételi szándékodat, hogy a részleteket megoszthassuk Veled!
Kovács Marianna, Meseszó Egyesület tel: 36-20-577-1177, kmarianna@mail.battanet.hu. Pintér Zsolt, Csűrdöngölő Kulturális Egyesület, Meseszó Egyesület tel: 36-30-681-1198
pinterzsolt75@gmail.com
További információ ITT.

10. Új Kenyér havi Palóc Piac - Parádsasvár
2021-08-04 - 2021-08-31

Múzeum határok nélkül 2021
2021-08-05 - 2021-08-14
Az Országgyűlési Múzeum pályázati felhívása „Múzeum határok nélkül” – Kárpát-medencei fiatal magyar muzeológusok együttműködése ösztöndíj elnyerésére, a fiatal magyar muzeológusok közös munkavégzésének, tapasztalatcseréjének, szakmai együttműködésének elősegítése, támogatása céljából.
A program célja a Kárpát-medencei fiatal magyar muzeológusok közös munkavégzésének, tapasztalatcseréjének, szakmai együttműködésének elősegítése, támogatása.
A programra felsőfokú végzettséggel és dokumentálható múzeumban végzett szakmai tapasztalattal rendelkező muzeológusok, múzeumpedagógusok vagy középfokú végzettséggel és több éves múzeumszakmai tapasztalattal rendelkező múzeumi szakemberek pályázhatnak, akiknek életkora nem haladja meg a 40 évet. A programra az alábbi országokból lehet pályázni: Horvátország, Magyarország, Románia, Szerbia, Szlovákia, Szlovénia, Ukrajna. Mik a pályázat legfontosabb részletei?
A „Múzeum határok nélkül” – Kárpát-medencei fiatal magyar muzeológusok együttműködése ösztöndíj keretében 2021. szeptember 25. – október 24. között nyolc határon túli és két magyarországi szakember tölthet egyidejűleg egy hónapot az Országgyűlési Múzeumban. A résztvevőknek az Országgyűlési Múzeumban eltöltött egy hónap során lehetőségük nyílik a múzeum állományának, szolgáltatásainak, működésének, digitális és tárgyi gyűjteményezési koncepciójának megismerésére; gyakorlati munkavégzésre, saját szakmai tevékenységük bemutatására; kapcsolatépítésre; közös szakmai együttműködési projektek kidolgozására, illetve azokban való részvételre.
A pályázatot kettő nyomtatott példányban az alábbi címre kell elküldeni: Juhász Zoltán főosztályvezető Országgyűlési Múzeum H-1055 Budapest Kossuth tér 1–3. A pályázatot kérik elektronikusan is elküldeni az muzeum@parlament.hu címre.
Határidő: 2021. augusztus 14.
További információt kérni a pályázati felhívással kapcsolatban a muzeum@parlament.hu emailcímen lehet, továbbá az alábbi linken olvashatnak:
https://www.parlament.hu/web/orszaggyulesi-muzeum/muzeum-hatarok-nelkul-2021-palyazati-felhivas

Kaszás Attila-díj közönségszavazása
2021-08-05 - 2021-08-20
Már lehet szavazni a Kaszás Attila-díj 2021. évi jelöltjeire: Fándly Csabára (Csiky Gergely Színház), Gulácsi Tamásra (Móricz Zsigmond Színház) és Rusznák Andrásra (Radnóti Miklós Színház). A www.kaszasattiladij.hu oldalon adhatók le a szavazatok egészen augusztus 20-án éjfélig.
Kaszás Attila
A Kaszás Attila-díj rendkívüli elismertséget vívott ki magának az évek során, és nemcsak azért, mert a legkiválóbb művészek nyerték el eddig is, hanem mert a legdemokratikusabb elismerésként a szakma és a közönség választja ki a díjazottat.
„Amikor egy civil kezdeményezésből először egy szakmai kezdeményezés alakul, amikor egy szakmai kezdeményezésből egy magas rangú díj alakul ki, akkor megkérdőjelezhetetlen, hogy a magyar kulturális életnek az egyik legjelentősebb díjáról van szó. A Kaszás Attila-díj ilyen” – fogalmazott Fekete Péter kultúráért felelős államtitkár.
Jelentős anyagi megbecsüléssel is jár a díj: az Emberi Erőforrások Minisztériuma díja bruttó 400-ról 800 ezer forintra emelkedett 2020-ban, és jelentős pénzjutalomban részesíti a díjazottat a Raiffeisen Bank is.
Jelöltek a díjról:
„Én sajnos Kaszás Attilát személyesen nem ismertem, de nimbusza az időn át is tanítómesterré teszi őt. Az, hogy a saját társulatom olyan embernek gondol, aki tesz a közösségért, amiben dolgozik, az felemelő érzés. Igazából hajtóanyag ez a díj az én lelkemben.” Fándly Csaba, a Csiky Gergely Színház színművésze
„Beleszerettem abba, ahogyan ő [Kaszás Attila] létezett a színpadon. Olyan tűz volt benne, olyan szenvedély, és mégis volt benne egy kedvesség, egy szeretet, ami átsugárzott rajta. Fiatalon egyből ilyen akartam lenni.” Gulácsi Tamás, a Móricz Zsigmond Színház színművésze
„Amikor a Miskolci Nemzeti Színházban játszottam A Padlásban a Rádiós szerepét, akkor nagyon sokat hallgattam Kaszás Attilát felvételről. Becsuktam a szemem, és az volt az érzésem, mintha az ő nagyon különleges hangján keresztül az én gondolataim és érzéseim szólalnának meg. Olyan volt, mint egy belső hang.”
Rusznák András, a Radnóti Miklós Színház színművésze
Eddigi díjazottak:
2020: Földes Tamás (Budapesti Operettszínház)
2019: Orosz Ákos (Vígszínház)
2018: Nagy Csongor Zsolt (Szatmárnémeti Északi Színház Harag György Társulat)
2017: Krisztik Csaba (Vörösmarty Színház)
2016: Schneider Zoltán (Radnóti Színház)
2015: Mészáros Tibor (Csokonai Nemzeti Színház)
2014: Nagy Alfréd (Sepsiszentgyörgyi Tamási Áron Színház)
2013: Borovics Tamás (Szegedi Nemzeti Színház)
2012: Bányai Kelemen Barna (Marosvásárhelyi Nemzeti Színház)
2011: Mucsi Zoltán (Bárka Színház)
2010: Mátray László (Sepsiszentgyörgyi Tamási Áron Színház)
2009: Nemes Levente (Sepsiszentgyörgyi Tamási Áron Színház)
2008: Szarvas József (Nemzeti Színház)

Téli álom – alkotói pályázat
2021-08-05 - 2021-09-06
A SZITAKÖTŐ gyerekfolyóirat pályázati felhívása hazai és határon túli alkotók számára, a téli álom témájában készült versek, mesék, prózák és ismeretterjesztő cikkek beküldésére.
A pályázat legfontosabb részletei
A 8 éven felüli olvasókat megszólító verseket, meséket, prózákat és ismeretterjesztő cikkeket várják. Az ismeretterjesztő cikkek a természettudomány vagy a társadalomtudomány szempontjából is tárgyalhatják a témát.
Terjedelmi határok VERS: 16 soros MESE: 2800 leütés szóközzel együtt CIKK: 3200 leütés szóközzel együtt. Egy pályázó több művet is beküldhet, de még publikálatlan művekkel pályázzanak. Az online megjelenést is publikációnak tekintik. Határon túli pályázók műveit is várják.
Díjazás
A szerkesztőség által kiválasztott művek megjelennek a Szitakötő folyóiratban, és az országos oktatási program segédanyagaként sok ezer hazai és határon túli diákhoz és pedagógushoz jutnak el. A sikeres pályázók szerzői honoráriumot és további publikálási lehetőséget kapnak.
A műveket elektronikus úton várják a szerkesztőség címére: palyazat@ligetmuhely.com Határidő: 2021. szeptember 6.
A pályázati felhívással kapcsolatban további információt találnak:
https://ligetmuhely.com/liget/alkotoi-palyazat-teli-alom/
Horgas Judit: email: palyazat@ligetmuhely.com

MBA-képzés indul a győri egyetemen
2021-08-06 - 2021-08-23
Közép-Európában is egyedülálló, egy amerikai egyetemmel közös, így amerikai-magyar diplomát adó, angol nyelvű, üzleti MBA képzésre lehet jelentkezni a győri Széchenyi-egyetemen augusztus 23-ig.

Újra lehetőség nyílt jelentkezni a Széchenyi István Egyetem (SZE) amerikai University of Rhode Island (URI) egyetemmel indított kettős, angol nyelvű, online MBA-képzésére, amelynek végén a hallgatók mindkét intézmény oklevelét megkapják.
A világban mintegy 15 ezer Master of Business Administration (MBA) képzés fut, amelyek csupán öt százaléka rendelkezik a legmagasabb, AACSB-akkreditációval, köztük a győri Széchenyi-egyetemen indított.
„Az 1916-ban létrehozott rangos minősítő intézmény garantálja, az általa elismert felsőoktatási programokon kizárólag a világ legjobban képzett üzleti vezetői szerezhetnek oklevelet. Az angol nyelvű, négy féléves MBA-programban az URI oktatóitól amerikai üzletvezetési ismereteket tanulhatnak a résztvevők. Az itt végzők pedig kettős diplomát kapnak: a Széchenyi István Egyetemét és a University of Rhode Islandét. Nálunk Executive MBA menedzser-szakközgazdász végzettséget, míg ezzel együttesen Amerikában MBA mesterfokozatú oklevelet vehetnek át a hallgatók” – tájékoztatott dr. Lukács Eszter, a Széchenyi István Egyetem oktatási rektorhelyettese.
Hozzátette: a legjobb 10 magyar, vagy külföldön élő magyar nemzetiségű hallgató ösztöndíj-támogatásban részesül, melynek összege a teljes önköltséget fedezheti. A támogatással a hazai felsőoktatás világszínvonalra emeléséhez kíván hozzájárulni az egyetem.

Janiga József „Szülőföldtől a választott otthonig”
2021-08-07 11:00 - 2021-09-30 17:00
Meghívó
A Szövetség a Közös Célokért
tisztelettel meghívja az érdeklődőket
Janiga József „Szülőföldtől a választott otthonig”
című emlékkiállításra
Megnyitó:
Hideghéthy Andrea és Gubík László
Kurátor:
Méry Beáta
Időpont: 2021. augusztus 7. 11 óra
Helyszín: Martosi Rendezvényliget, Martos 14.
A kiállítás 2021. szeptember 30-ig tekinthető meg.

Pályakezdő pedagógusok jelentkezését várják
2021-08-10 - 2021-08-20
A Szlovákiai Magyar Pedagógusok Szövetsége hagyományosan ebben az évben is megszervezi a Szlovákiai Magyar Iskolák XXI. Országos Tanévnyitó Ünnepségét, melyre 2021. augusztus 28-án, (szombat) 10.30 órai kezdettel Zsigárdon (Žihárec) kerül sor.
A rendezvényre ezúton tisztelettel meghívják azokat a pályakezdő pedagógusokat, akik az idén fejezték be felsőfokú tanulmányaikat, és szeptembertől a felvidéki magyar iskolákban kezdik meg pedagógiai hivatásuk gyakorlását.
Az ünnepi rendezvényükön, melyen diákok, pedagógusok, szülők, közéleti személyiségek vesznek részt, szeretnénk Őket is üdvözölni.
Pályakezdők visszajelző lap
Részvételi szándékát a csatolt visszajelző lapon szereplő adatok kitöltésével szíveskedjen jelezni 2021. augusztus 20-ig a novakmonika.szmpsz@gmail.com elektronikus levélcímre.

Ismét meghirdette a Szegedi Kis István kutatói ösztöndíjat a MANK
2021-08-10 - 2021-09-08
Ismét meghirdette a Szegedi Kis István kutatói ösztöndíjat az Emberi Erőforrások Minisztériuma (Emmi) megbízásából a MANK Magyar Alkotóművészeti Közhasznú Nonprofit Kft. A fiatal kutatóknak szóló pályázatra szeptember 8-ig lehet jelentkezni.
A 2018-ban alapított Szegedi Kis István-ösztöndíj célja, hogy segítse a magyar kultúrtörténet és egyháztörténet korai protestáns egyház-, irodalom-, liturgia- és társadalomtörténeti, valamint egyházművészeti kutatását, kedvező feltételeket biztosítva a magas színvonalú szakmai tapasztalat megszerzéséhez – közölte a MANK kedden az MTI-vel.
A közlemény szerint az állami kutatói ösztöndíj 12 hónapon keresztül, 2021. szeptember 1-től 2022. augusztus 31-ig nyújt havonta bruttó 200 ezer forintos támogatást. Az ösztöndíjban legfeljebb tíz fő részesülhet.
Az ösztöndíjra az 1981. szeptember 1. után születettek pályázhatnak, a támogatás legfeljebb három alkalommal nyerhető el. Nem pályázhat azonban az, aki az ösztöndíj ideje alatt központi költségvetési forrásból egyéb ösztöndíjban részesül.
Az ösztöndíj elnyeréséhez be kell nyújtani többek között szakmai önéletrajzot, valamint az ösztöndíj idejére tervezett szakmai koncepció leírását, amely tartalmazza a kutatandó témakört, a kutatói koncepciót és annak az intézmény(ek)nek a nevét, ahol a pályázó kutatni kíván, továbbá az ösztöndíjas időszakban megvalósítani kívánt publikációk tervét.
A pályázatot az Emmi által kinevezett és a MANK által működtetett szakértői kuratórium bírálja el. Az ösztöndíj odaítéléséről, meghosszabbításáról vagy visszavonásáról a kuratórium dönt.
A részletes pályázati felhívás és a pályázati felület a www.alkotomuveszet.hu honlapon érhető el.

Nevezzen a Barkósági Parasztolimpiára!
2021-08-11 - 2021-08-25
Najakkó!
Szeretettel várunk mindenkit, versenyző csapatokat, egyéni versenyzőket, drukkereket, főző csapatokat, nagylelkű támogatókat a Barkó Virtus Napja – Barkósági Parasztolimpiára!!!
Az eddig megszokott formától annyiban térünk el, hogy eltöröljük a Sűdő kategóriát, így bővül az Ifjú és Felnőtt csapatverseny számai, így élvezni lehet egész nap a megmérettetést, kortól függetlenül, természetesen a versenyszámokat vállalva! Igy lehetőség van akár családok számára is versenyezni!
2021. augusztus 28, Gömörpéterfala, sportpálya!
Nevezés: augusztus 25-ig, felfolddalia@gmail.com címen
További info: +421 908 703 393
Versenyszámok:
Csapatverseny
– fogathajtás
– buborékbirkózó párbajok
– csapatzsákbaugrás
– parasztdarc
– kötélhúzás
– sörpergő
– talyicska formaeggy
– párnacsata hancúrozás
Barkó Bika:
– traktorhúzás
– csizmalerúgó két vasvella közé
– buborékbirkózó párbaj
– szögbeütő
Barkó Tehen:
– csizmalerúgó távolságra
– vasvella hagyítás célra
– buborékbirkózó párbaj
– palacsintabézbol
Hangoztassátok, terjesszétek, gyertek!!!!!!!!!

Duna menti tisztogatás: jelentkezz önkéntesnek
2021-08-11 - 2021-08-25
A nyári időszakban a turista forgalom megszaporodása miatt a Duna mentén a szemét is gombamód szaporodik. A Fenntarthatóbb Felvidékért civil szervezet ezt nem hagyja csak úgy, és közös összefogásra invitálja a Duna menti településeken élő lakosságot, de első sorban Dunamocs település lakosainak jelentkezését várja. Azon fiatalok jelentkezését is várjuk Szlovákia déli régióiból ( Nyugattól egészen Keletig ), akik szívesen tennének élőkörnyezetükért helyileg, ezzel pedig egy Felvidéki hálózat kialakítását kezdeményeznénk közös összefogással .
Duna menti hulladékgyűjtés
A Duna mentén fellelhető helyi hulladékot a szelektiv hulladékgyűjtés módszereivel szeretnénk begyűjteni egy közösséget alkotva. Ezután lemérjük a begyűjtött hulladék tömegét, melyből egy statisztikát készítünk, hogy körülbelül mennyi csomagolási hulladék található a Duna mentén, melyek újrahasznosíthatóak lehetnek.
A hulladék gyűjtésével kapcsolatos felmerülő költségeket (zsákok, elszállítás, hulladék hasznosítása ) a RecObal gyártók csomagolásainak felelősségvállaló szervezete támogatja anyagi forrásokkal.
A begyűjtés után a hulladékot miután lemértük, a hulladék műanyag frakciói hulladékgazdálkodó vállalathoz kerül majd, akik mint másodlagos nyersanyag értékesitik majd a hulladékot, ezzel megelőzzük a hulladék lebomlását a Duna partján, mely a Duna élővilágát veszélyezteti, illetve a hulladék lerakatra való kerülését is megelőzzük egyúttal és támogatjuk a körforgásos gazdaság köztudatba való beépülését is. A fémes anyagok hasznosításáról a Fenntarthatóbb Felvidékért civil szervezet partnerei gondoskodnak majd.
Szemétszedéshez illetve a Felvidéki zöld közösségek kialakításához csatlakozni a következő jelentkezési űrlap kitöltésével lehetséges: https://forms.gle/9FvkLPR2dYUDpqDy5
Cél
A Fenntarthatóbb Felvidékért civil szervezet azt a célt tűzte ki, hogy a déli régiókba rendszerszintű változást hozzon a klímaváltozás elleni küzdelem és a természetben elhagyott hulladék csökkentése érdekében. Ezt a célt a zöld közösségek létrehozásával, és az önkormányzatokkal illetve régiókkal való együttműködéssel szeretnék kivitelezni (szerk. megjegy. ez utóbbit szakmai mukacsoportjaik által) .
Idézet:
Első helyszínünk tehát Dunamocs, ahol a hulladék gyűjtését Augusztusban szervezzük meg, melynek időpontja a jelentkezőkkel való egyeztetés után lesz meghatározva. A hulladék lemérésének helyszínét Dunamocs önkormányzata biztosítja.
Közösségek kialakítása
A zöld közösséghez való csatlakozással az érdeklődők a településeken film esteken, beszélgetéseken, ruha csere akciók szervezésében és közös szemétszedő akciókon vehetnének részt. Egy zöld közösség létrehozásához minimum legalább 10 fiatal csatlakozását várjuk egy településről.
A zöld közösségek kialakításával célunk az, hogy a fiatal felnőttek egy közösségként gondolkozzanak a környezet védelméről, és együtt közösen tegyünk a jelenért és jövőért egyaránt egy Duna menti közösségként, a későbbiekben pedig akár Felvidék szerte.
A közösségek mindennapi működési költségeinek finanszírozásához vállalatok jelentkezését várjuk. Támogatónak jelentkezni a marketing@fenntarthatobbfelvidekert.eu e-mail címen lehetséges, ahol bővebb információval is szolgálhatunk az érdeklődő támogatók számára.

XI. FormaFest Párkányban
2021-08-12 - 2021-08-14
A jóvilágvan zenekar 11. alkalommal rendezi meg underground fesztiválját a párkányi Duna-parton. A művészeti ágak színes kavalkádja és a minőségi zenék ismét elárasztják a volt kompkikötőt augusztus 12–14. között.

54. Irinyi János Országos Középiskolai Kémiaverseny 2021
2021-08-12 - 2021-12-10
Az Irinyi János Országos Középiskolai Kémiaverseny meghirdetése a 2021/2022-es tanévre a szlovákiai magyar középiskolák részére
A komáromi Selye János Gimnázium a Magyar Kémikusok Egyesületének Kémiatanári Szakosztálya és a Debreceni Egyetem segítségével Szlovákiában tizenhetedik alkalommal is meghirdeti a magyarországi 54. Irinyi János Országos Középiskolai Kémiaversenyt a 2021/2022-es tanévre. Az elméleti verseny anyaga az általános iskolában és a középfokú iskolákban tanult kémia, kategóriánként értelmezve. Az elméleti tudás kiterjed az alkalmazott és a környezeti kémiára, valamint a kémia történetének magyar vonatkozásaira. A gyakorlati versenyen a térfogatos elemzésben kell jártasságot bizonyítani.
Az első forduló iskolai írásbeliből, a második forduló (szlovákiai döntő) írásbeliből és gyakorlatból, a harmadik forduló (országos forduló Debrecenben) írásbeliből és gyakorlatból áll.
Az I. kategóriába a gimnáziumok első évfolyamának tanulói, a II. kategóriába a gimnáziumok második évfolyamának tanulói, a III. kategóriába a szakközépiskolák első és második évfolyamának diákjai tartoznak.
Az 54. Irinyi János Országos Középiskolai Kémiaverseny határidői

Az iskolák igazgatói 2021. december 10-ig jelzik a Selye János Gimnáziumnak a versenyezni kívánó tanulók létszámát, kategóriánkénti bontásban a posta@sjg.sk címen Andruskó Imre igazgató részére és on-line bejelentkeznek a www.irinyiverseny.mke.org.hu/regisztracio honlapon.

A megbízott szervező 2022. január 10-ig elkészíti a feladatlapokat.

A Selye János Gimnázium 2022. január 21-ig továbbítja a feladatlapokat az iskolákhoz.

Az iskolai forduló lebonyolítása 2022. január 27-én csütörtökön történik 13-tól 17 óráig.

Az iskola szaktanára 2022. január 31-ig visszaküldi a feladatlapokat a megbízott szervezőnek, aki kijavítja azokat, és február 12-ig összeállítja a szlovákiai fordulóba bekerült tanulók névsorát.

2022. március 8-án (kedden) 9-től 14 óráig a Selye János Gimnáziumban lezajlik a szlovákiai forduló.

2022 áprilisában zajlik az országos forduló Debrecenben a járványügyi helyzet függvényében.

A versennyel kapcsolatos további információ a www.irinyiverseny.mke.org.hu oldalon található.

Nemeshodosi Nagy Lakoma - szombati program
2021-08-14
Idén tizenegyedik alkalommal kerül megrendezésre a már hagyományossá vált Nemeshodosi Nagy Lakoma, mely ezúttal augusztus 13-án és 14-én várja vendégeit. A sokak által ismert Joli néni remek programot állított össze, már alig várja, hogy találkozzon a Lakoma vendégeivel.
A község és a Klikk polgári társulás – illetve idén a Joli néni – által közösen szervezett rendezvény évről évre felhívja a figyelmet az aktívan együtt töltött idő jelentőségére.
A pénteki előest után, szombaton, augusztus 14-én kezdetét veszi a Nagy Lakoma! Ahogyan az utóbbi két évben, úgy idén is Fut a falu Ádámkáért. A felnőttek férfi és női kategóriában 5 kilométeres távot tesznek meg, a legkisebbek pedig 200 métert futnak le. A résztvevők frissítőjéről és belépőjegyéről a rendezőség gondoskodik.

A nevezés a helyszínen történik, reggel 8 és 9 óra között. A nevezés becsületkassza alapú, a jótékonysági futóverseny teljes bevétele Méry Ádám rehabilitációjára lesz fordítva, aki myotubuláris myopáthia nevű, izomgyengeséggel és légzési nehézségekkel járó öröklődő genetikai betegséggel küzd.
A program része lesz természetesen egy főzőverseny, ami nélkül szinte már nem is lenne igazi a Lakoma. A minimum három-, maximum öttagú csapatok a pörköltkészítési tudományukat mutathatják meg. Reggeltől délig rotyognak majd a finomságok, hogy ebédre falatozhasson a zsűri.

Focirajongók figyelem, a Focikupa sem marad el! Kispályás fociban 4+1 fős csapatok mérkőznek meg egymással.

A sorban továbbá helyet kap egy újdonság is, mégpedig egy Csilievő verseny. Utóbbihoz a dunaszerdahelyi chilis fiúk biztosítják a csípős falatokat. A versenyzőknek hétféle, különböző erősségű paprikát kell elfogyasztaniuk.
Tomi és Zoli kiskertjéből Feferóni, Jalapeno, Thai Red Chili, Cayane Pepper, Habanero, Mogura Scorpion és Carolina Reaper is kerülni fog az asztalra. A végére csak egy maradhat, így kiderül, ki a környék legnagyobb „pléhpofája”. Persze azért a rendezők sem szívtelenek, tejet mindenképpen biztosítanak a bátor versenyzőknek.
A versenyekre a 0917 175 910-es telefonszámot hívva Fitos Marikánál lehet jelentkezni.

A Nagy Lakoma napján Hodosba látogatókat korán reggeltől piac várja. Kistermelők, kézművesek, régiségkereskedők portékája lesz megvásárolható. Az árusok szintén Fitos Marikánál tudnak jelentkezni, a fentebb említett telefonszámon.
Ahogy eddig még soha, úgy a szervezők idén sem feledkeztek meg a lurkókról. Színes gyermekprogramokkal készülnek. Itt lesz a Glamour zenekar, a Kuttyomfitty Társulat, sőt, még az önkéntes tűzoltók is. A lánglovagok megmutatják a gyermekeknek, hogyan zajlik a tűztámadás, amit aztán ők maguk is kipróbálhatnak. Ez még nem minden, a hodosi Kakadémia különféle játékokkal lepi meg a kicsiket.
Nézzük, mi zajlik majd a színpadon! A Hodosi nótakör nyitja meg a fellépők sorát, majd érkezik Slezák Erika vendégeivel, hallhatjuk a citerazenekart, utánuk Nagy Noémi és Cseh Tamás veszi át a stafétát. A Varkocs és a Megmaradásunkért Kultúrcsoport is helyet kap a műsorban. Este hét órakor pedig megérkezik a nap sztárvendége, Kökény Attila. Tőle Manuel veszi át a mikrofont, majd az AYFLY Family akrobatikus bemutatóját csodálhatjuk meg. Utánuk fog következni a Váradi Roma Café, végezetül pedig DJ Hoffman keveri majd a talpalávalót.

Ahogy megszokhattuk, a fellépések közötti szünetekben tombolahúzásra kerül sor, ahol értékes díjakat nyerhetnek a vendégek.
A szombati nap délután három óráig ingyenesen látogatható. Délután három órától a belépőjegy ára a helyszínen 10 euró lesz, míg elővételben 8 euróért kaphatók a jegyek. A szervezők ingyenes belépést biztosítanak a hodosi lakosoknak, illetve a 16 év alattiaknak.
Az elővételes jegyek július 1-től megvásárolhatók Fitos Marikánál a hodosi községházán, a dunaszerdahelyi MissQ üzletben, valamint a Csallóközi Idegenforgalmi Szövetség irodájában.
Gyere és lakomázz velünk Te is!
Az eseményt a Kisebbségi Kulturális Alap, illetve Nagyszombat megye támogatja.
A program részletes leírása megtalálható a nagylakoma.com weboldalon, illetve az esemény Facebook-oldalán (Nemeshodosi Nagy Lakoma).
